મિથુન : તા. 9ના રોજ કમિશન કે દલાલીના કામથી આર્થિક લાભ મળે. પરિવાર સાથે પિકનિક માટેનો સારો દિવસ છે. સંતાન સંબંધિત સુખ મેળવી શકો છો. પ્રેમસંબંધોમાં મધુરતા આવે. તા. 10 બપોર સુધી ઓછી કામકાજમાં મહેનતે વધુ ફળ મેળવશો. સંપત્તિ સંબંધી કામો આગળ વધશે. આપને કોઈ શુભ સમાચાર મળશે. સ્વાસ્થ્ય એકંદરે ઉત્તમ રહેશે. આપના શત્રુ નબળા પડશે. કેટલાક તબક્કે તેઓ આપની સફળતા જોઈને આપની પાસેથી કોઈ કાર્યમાં સલાહ લેવા માટે પણ આવી શકે છે. તા. 10 બપોર પછીનો સમય ચિંતાદાયક રહેશે. માતા સાથેના સંબંધોમાં મધુરતા આવે. વિદ્યાર્થીઓ એકાગ્રતાપૂર્વક અભ્યાસ કરશે અને કોઈપણ વિષયો વધુ સારી રીતે તેમજ ઊંડાણપૂર્વક સમજવા માટે વધુ મહેનત કરશે. તા. 11થી તા. 12ના બપોર સુધીનો સમય પરેશાની ભર્યો રહેશે. પૂર્ણતાની નજીક પહોંચેલા આપના કાર્યોમાં ફરી વિધ્ન આવી શકે છે. કોઈ અપ્રિય ઘટના બનવાની સંભાવના છે. નિરર્થક કાર્યમાં સમય પસાર થશે. આપ બિનજરૂરી હેરાનગતિ ભોગવશો. આપના પરિવારજન આપની વિરોધમાં હશે. તા. 12 બપોર પછીનો સમય ધીરેધીરે આપની તરફેણમાં આવતો જશે. તા. 13 અને 14 દરમિયાન આપ તણાવમુક્ત થશો. ધાર્મિક તથા આધ્યાત્મિક ક્ષેત્રમાં આપની રૂચિ વધશે. ઘરમાં માહોલ શાંતિદાયક રહેશે. તા. 15ના રોજ ઉત્તમ કપડા તથા ભોજનની પ્રાપ્તિ થશે. આપ ઘર માટે નવી વસ્તુઓની ખરીદી કરશો. આપના મોજ-શોખ પાછળ ખર્ચાઓનું પ્રમાણ વધશે.